ดิจิมอนแอดเวนเจอร์ 02 เดอะ บิกินนิง

ดิจิมอนแอดเวนเจอร์ 02 เดอะ บิกินนิง (ดิจิมอนแอดเวนเจอร์ 02 The Beginning) () เป็นภาพยนตร์แอนิเมชันของประเทศญี่ปุ่น ผลิตโดยโทเอแอนิเมชัน และ ยูเมะตะคอมพานี โดยรอบพิเศษออกฉายครั้งแรกเมื่อวันที่ 5 ตุลาคม พ.ศ. 2566 ที่โรงภาพยนตร์ Shinjuku Wald 9 และเข้าฉายในโรงหนังที่ประเทศญี่ปุ่นเมื่อวันที่ 27 ตุลาคม พ.ศ. 2566

ในส่วนประเทศไทย ผู้นำเข้าการฉายภาพยนตร์คือ บริษัท วอร์เนอร์บราเธอส์ และ บริษัท การ์ตูนคลับมีเดีย โดยกำหนดการแรกนั้นจะฉายในโรงภาพยนตร์ในประเทศไทยภายในวันที่ 27 ตุลาคม ตามวันฉายในประเทศญี่ปุ่น แต่ว่าได้ปรับเปลี่ยนให้เป็นฉายรอบพิเศษก่อน และได้เลื่อนวันฉายรอบปกติในโรงภาพยนตร์ประเทศไทยเป็นวันที่ 2 พฤศจิกายน พ.ศ. 2566 แทน

ภาพรวม

การสร้าง 
เมื่อเดือนสิงหาคม พ.ศ. 2564 ได้มีประกาศสร้างภาพยนตร์เรื่องนี้ โดยนำทีมงานจากผลงานก่อนหน้านี้อย่าง ดิจิมอนแอดเวนเจอร์ Last Evolution คิซึนะ ทั้ง โทโมฮิซะ ทานิงูจิ ผู้กำกับภาพยตร์, อากัตสึกิ ยามาโตยะ ผู้เขียนบทภาพยนตร์ และโยซูเกะ คิโนชิตะ ผู้อำนวยการสร้าง โดยเนื้อหาของเรื่องได้นำเสนอเรื่องราวของกลุ่มเด็กที่ถูกเลือกจาก ดิจิมอนแอดเวนเจอร์ 02 ซึ่งยังใช้เสียงพากย์ตัวละครชุดเดิมจากผลงานก่อนหน้านี้ รวมถึงเปิดตัวคีย์วิชวลที่มาพร้อมกับคำเปรยว่า ฉันคือเด็กผู้ถูกเลือกคนแรกของโลก ซึ่งนั่นก็คือการเปิดตัว ตัวละครใหม่ที่ปรากฏตัวเฉพาะในภาพยนตร์ซึ่งนั่นก็คือ โอวาดะ รุย พร้อมเปิดตัวผู้ให้เสียงตัวละครคือ เมงูมิ โองาตะ

ตัวละครที่ปรากฏ

กลุ่มเด็กผู้ถูกเลือก 
โมโตมิยะ ไดสุเกะ (本宮大輔)
นักเรียนชั้นปีที่ 2 โรงเรียนอาชีวศึกษาด้านการทำอาหาร อายุ 20 ปี ปัจจุบันเป็นนักเรียนฝึกงานที่ร้านราเม็ง โดยมักจะทำช่วงวันหยุดและทำราเมงสไตล์ตัวเอง ซึ่งเขาและวีมอนมักจะศึกษาการทำราเมงทุกวัน
อิจิโจจิ เคน (一乗寺賢)
นักศึกษาชั้นปีที่ 2 กำลังศึกษาด้านจิตวิทยา อายุ 20 ปี
อิโนอุเอะ มิยาโกะ (井ノ上京)
นักศึกษาชั้นปีที่ 3 ที่กำลังศึกษาภาษาการเขียนโปรแกรมในมหาวิทยาลัยวิศวกรรมศาสตร์แห่งหนึ่งในประเทศสเปน อายุ 21 ปี 
ฮิดะ อิโอริ (火田伊織)
นักเรียนชั้นมัธยมปลายเพียงคนเดียวในกลุ่ม อายุ 18 ปี ปัจจุบันกำลังศึกษาเพื่อไปเรียนด้านทนายความ โดยการช่วยทำงานที่สำนักงานกฎหมาย
ทาคาอิชิ ทาเครุ (高石 タケル)
น้องชายของ อิชิดะ ยามาโตะ นักศึกษาชั้นปีที่ 2 เรียนคณะวรรณกรรม  อายุ 20 ปี 
ยางามิ ฮิคาริ (八神 ヒカリ)
น้องสาวของ ยางามิ ไทจิ นักเรียนชั้นปีที่ 2 ในวิทยาลัยสตรี เชี่ยวชาญด้านการศึกษาปฐมวัย อายุ 20 ปี

ตัวละครที่ปรากฏตัวเฉพาะในภาพยนตร์ 
โอวาดะ รุย (大和田ルイ)
อายุ 20 ปี ชายผู้ที่เป็นเด็กผู้ถูกเลือกคนแรกของโลก เขามีดิจิไวซ์ที่อยู่ในสภาพหินผุพัง ตาขวาของเขาถูกปลูกถ่ายด้วยตาของอุกโกมอน เนื่องจากได้รับบาดเจ็บจากเหตุการณ์บางอย่าง

ดิจิมอนคู่หู 
วีมอน (ブイモン)
ดิจิมอนคู่หูของไดสุเกะ
ฮอว์คมอน (ホークモン)
ดิจิมอนคู่หูของมิยาโกะ
อาร์มาดิมอน (アルマジモン)
ดิจิมอนคู่หูของอิโอริ
พาตามอน (パタモン)
ดิจิมอนคู่หูของทาเครุ
เทลมอน (テイルモン)
ดิจิมอนคู่หูของฮิคาริ
วอร์มมอน (ワームモン)
ดิจิมอนคู่หูของเคน

ดิจิมอนที่ปรากฏตัวเฉพาะในภาพยนตร์ 
อุกโกมอน (ウッコモン)
ดิจิมอนคู่หูของรุย

นักพากย์

อ้างอิง

แหล่งข้อมูลอื่น 
 เว็บไซต์อย่างเป็นทางการ

ภาพยนตร์ที่ออกฉายในปี พ.ศ. 2566
ภาพยนตร์อนิเมะที่ออกฉายในปี พ.ศ. 2566
การ์ตูนญี่ปุ่นแนวผจญภัย
ภาพยนตร์ดิจิมอน
ภาพยนตร์โดยโทเอแอนิเมชัน
ภาพยนตร์อนิเมะที่มีผลต่อเนื้อเรื่องหลัก